Geert Wilders qal li l-partit lemini estrem tiegħu, il-Lega Nord tal-Italja, il-Front Nazzjonali ta’ Franza, Vlaams Belang tal-Belġju u l-FPO tal-Awstrija qed “jiktbu l-istorja” billi jingħaqdu flimkien f’forza waħda biex joħolqu blokk politiku ġdid fil-Parlament Ewropew. Huma jeħtiġilhom ikollhom partiti minn seba’ pajjiżi biex jirnexxu. Wilders kien qed jitkellem f’konferenza tal-aħbarijiet fi Brussels flimkien mal-mexxej tal-Lega Nord, Matteo Salvini, Marine Le Pen tal-Front Nazzjonali ta’ Franza u mal-mexxejja tal-partit Belġjan u dak Awstrijak. Uħud minn dawn il-partiti, li ħolqu terrimot f’pajjiżi bir-riżultat li kisbu fl-elzzjoni għall-Parlament Ewropew, issa qed jippruvaw li jkollhom biżżejjed membri biex joħolqu dan il-blokk. Wilders iħoffu fiduċjuż li dan jistgħu jagħmluh. Fl-Italja, il-Lega Nord, b’sebgħa fil-mija tal-voti, marret ħafna aħjar  minn dak li kien imbassar, anke jekk dan kien ferm ’il bogħod mill-voti li kiseb il-Partit Demokratiku tal-Prim Ministru Matteo Renzi – 40 fil-mija li għall-Italja huwa riżultat fenominali. Salvini qal lill-ġurnalisti li jħossu kburi li jagħmel parti minn allejanza li lesta topponi dak kollu li hu singlu – bħall munita ewropea. “Aħna la aħna qligħ, la aħna merkanzija u anqas konsumaruti. Aħna nies tad-demm u l-laħam!” L-aktar rebħa drammatika fost l-ewroxettiċi ewropej kienet dik tal-Front Nazzjonali fi Franza, fejn Le Pen rebħet 25 fil-mija tal-voti. Hija qalet li dawn l-elezzjonijiet kienu “suċċess kbir” għaliha. “Ippruvaw jaqsmuna iżda ma rnexxielhomx. L-għaqda ta’ bejnietna u l-maturità tagħna rebħu fuq kollox.” Hija qalet li huma se jagħmlu ħilithom biex jimblukkaw kullespenzjoni li tipprova tagħmel l-Unjoni Ewropea. Uħud mill-analisti jgħidu li Wilders ma marx aħjar fl-Olanda minħabba l-allejanza tiegħu ma’ le Pen. Sadanittant, Beppe Grillo, il-mexxej tal-Movimento Cinque Stelle tal-Italja qal lil Nigel Farage tal-partit ewroxettiku UKIP tal-Ingilterra, li huma “ribelli b’għan komuni”. F’laqgħa f’restorant fi Brussels huma ftehmu li jibdew taħdidiet biex jgħaqqdu grupp politiku ieħor.